**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÂRGU MUREŞ PRIMAR**

**Administraţia Domeniului Public Soós Zoltán Nr. 17.071/1.746/03.03.2021**

**REFERAT DE APROBARE**

**privind delegarea de gestiune prin contract de achiziție publică de servicii salubrizare - stradală în municipiul Târgu Mureș, în regim de urgență cu aplicarea prevederilor Legii 98/2016 a achizitiilor publice art. 104 lit. c, și a documentației aferente: Referatul de oportunitate, Caietul de sarcini, Regulamentul de organizare și funcționare, Modelul de contract de delegare prin contract de achizitie publică, Fișa de date a achiziției**

Prin Hotărârea nr. 109 din 9 iunie 2020, Consiliul local al Municipiului Târgu Mureș a aprobat delegarea gestiunii contractului de achiziție – Acord Cadru a serviciilor de salubrizare cu referire la activitățile specifice de *colectare și transport deșeuri municipale* și *salubrizare stradală*. În cuprinsul aceleiași hotărâri, Consiliul local a aprobat, la propunerea executivului, documentațiile aferente în temeiul Legii nr. 51/2006 a serviciilor comunitare de utilități publice, coroborată cu prevederile Legii nr. 101/2006 a serviciului de salubrizare a localităților.

Motivarea adoptării hotărârii la momentul respectiv consta în situația critică survenită ulterior sistării serviciilor de salubrizare în Municipiul Târgu Mureș, ca urmare a ajungerii la termen a contractului de salubrizare încheiat cu S.C. Salubriserv S.A.

Ținând cont de faptul că Municipiul Târgu Mureș nu avea posibilitatea încredințării integrale a activităților de salubrizare către un serviciu propriu subordonat prin procedura gestiunii directe, ca urmare a adoptării hotărârii nr. 109/2020, s-au efectuat demersuri pentru inițierea procedurilor de achiziție astfel cum au fost reglementate prin acel act normativ.

Precizăm că procedurile de achiziție au fost anulate datorită modificărilor succesive de tarife impuse de depozitul de deșeuri de la Sânpaul și de la Cristești, precum și datorită numeroaselor solicitări de modificări la documentația aferentă achiziției. În aceste condiții, licitația pentru atribuirea acordului-cadru a fost practic anulată în luna septembrie a anului 2020.

În cadrul ședinței ordinare convocată la data de 28.01.2021, Consiliul local al Municipiului Târgu Mureș a aprobat potrivit HCL nr.11/28.01.2021, gestionarea activităților de salubrizare stradală, deszăpezire și colectare cadavre animale de către Administrația serelor, parcurilor și zonelor verzi.

Prin H O T Ă R Â R E A nr. 38 din 15 februarie 2021, privind încetarea înainte de termen a Contractului de servicii nr. 48 din 16.06.2020, încheiat între Autoritatea Contractantă Municipiul Târgu Mureş şi Prestatorul SC SYLEVY SALUBRISERV SRL, se solicită operatorului SC SYLEVY SALUBRISERV SRL să asigure continuitatea prestării serviciilor de salubrizare a Municipiului Târgu Mureş, până la data desemnării noului operator, dar nu mai mult de 90 de zile.

Astfel, în acestă situație, municipiul Târgu Mureș - având obligația de a asigura acest tip de serviciu public conform legilor în vigoare - este obligată să adopte o soluție pentru asigurarea continuității serviciului prin încheierea unui contract în regim de urgență cu un alt operator, conform prevederilor Art. 104, alin. (1), lit. c) din Legea nr. 98/2016 privind achiziţiile publice*: “ca o măsură strict necesară, atunci când perioadele de aplicare a procedurilor de licitaţie deschisă, licitaţie restrânsă, negociere competitivă sau procedura simplificată nu pot fi respectate din motive de extremă urgenţă, determinate de evenimente imprevizibile şi care nu se datorează sub nicio formă unei acţiuni sau inacţiuni a autorităţii contractante. În situaţii în care se impune intervenţia imediată, autoritatea contractantă are dreptul de a realiza achiziţia publică în paralel cu aplicarea procedurii de negociere fără publicarea prealabilă a unui anunţ de participare”*

Prin Caietul de sarcini al achiziției nu se pot impune noului operator decât condiții minimale de participare privind dotările cu utilaje și personal, fără obligații substantiale de investiții, acesta neavând posibilitatea de a amortiza investițiile, această soluție este aplicabilă doar până la finalizarea delegării gestiunii directe aprobată prin HCL.

Rezultă astfel, din analiza realizată în prezentul referat, faptul că prestarea serviciului public de salubrizare prin încheierea unui contract de delegare de gestiune prin contract de achiziție publică de servicii de salubrizare stadală în Municipiul Tîrgu-Mureș, în regim de urgență, cu aplicarea art.104 lit.c din L.98/2016, în vederea asigurarii continuitatii serviciilor de salubrizare, este scenariul recomandat, favorabil și cel mai avantajos pentru Municipiul Tg Mureș.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Ing. Florian Moldovan**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ**

**PRIMAR**  **Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2021**

**privind delegarea de gestiune prin contract de achiziție publică de servicii de salubrizare stradală în municipiul Târgu Mureș, in regim de urgență, cu aplicarea prevederilor Legii 98/2016 a achizitiilor publice art. 104 lit. c, și a documentației aferente: Referatul de oportunitate, Caietul de sarcini, Regulamentulul de organizare și funcționare, Modelul de contract de delegare prin contract de achizitie publică, Fișa de date a achiziției**

***Consiliul local municipal Târgu Mureş, întrunit în şedinţă de îndată,***

**Având în vedere:**

a) Referatul de aprobare al Administrației Domeniului Public nr. 17.071/1.746/03.03.2021 **privind delegarea de gestiune prin contract de achiziție publică de servicii, in regim de urgenta cu aplicarea prevederilor Legii 98/2016 a achizitiilor publice art 104 lit.c, a serviciilor de salubrizare – stradală în municipiul Târgu Mureș – și a documentației aferente: Referatul de oportunitate, Caietul de sarcini, Regulamentul de organizare și funcționare, Modelul de contractul de delegare prin contract de achizitie publică, Fișa de date a achiziției.**

b) Avizele favorabile ale compartimentelor de specialitate;

c) Raportul conisiilor de specialitate din cadrul Consiliului local municipal Târgu Mureș;

**În conformitate cu prevederile:**

* Art. 1, alin. (4), lit. j), art. 8, alin. (3), lit. d) și i) și ale art. 22, alin. (3) din Legea nr. 51/2006 a serviciilor comunitare de utilități publice, republicată, cu modificările și completările ulterioare;
* Art. 6, alin. (1), lit. e), lit. h), art. 12, alin. (2) și alin. (3) și ale art. 14 din Legea nr. 101/2006 a serviciului de salubrizare a localităților, republicată, cu modificările și completările ulterioare;
* Art. 3, alin. (1), lit. b) și l) si art.104 lit.c, din Legea nr. 98/2016 privind achizițiile publice, cu modificările și completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* Legii nr. 52/2003 privind transparența decizională, republicată, cu modificările și completările ulterioare;

**În temeiul** art. 129, alin. (1), alin. (2), lit. d) și alin. (7), lit. n), art. 139, alin. (1), art. 196, alin. (1), lit. a) și ale art. 243, alin. (1) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ş t e:**

**Art. 1**.Se aproba delegarea de gestiune prin contract de achiziție publică de servicii, în regim de urgență, cu aplicarea prevederilor Legii 98/2016 a achizitiilor publice art 104 lit.c, a serviciilor de salubrizare – stradală în municipiul Târgu Mureș– și a documentației aferente: Referatul de oportunitate, Caietul de sarcini, Regulamentul de organizare și funcționare, Modelul de contract de delegare prin contract de achizitie publică, Fișa de date a achiziției.

**Art. 2.**Contractul se va încheia pentru o perioadă de 10 luni, cu posibilitatea de prelungire până la implementarea gestiunii directe , conform HCL nr.\_\_\_\_\_\_\_\_\_\_\_\_\_\_

**Art. 3.** Se aprobă Referatul de oportunitate, Caietul de sarcini, Regulamentul de organizare și funcționare, Modelul de contract de delegare prin contract de achizitie publică, Fișa de date a achiziției, pentru serviciile de salubrizare stradală în municipiul Târgu Mureș, care fac parte integrantă din prezenta hotărâre.

**Art.4** Cu aducerea la îndeplinire a prezentei hotărâri se însărcinează Executivul Municipiului Târgu Mureș prin Serviciul Public Administrația Domeniului Public, Direcția Economică – prin serviciile de specialitate, Direcția Impozite și Taxe Locale și Direcția Poliția Locală.

**Art.5** În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.6** Prezenta Hotărâre se comunică:

- Direcției Poliția Locală;

- Direcției Impozite și Taxe Locale;

- Direcției Economice;

- Administației Domeniului Public

**Secretar General al Municipiului Târgu Mureş,**

**Soós Erika**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ